
                   Αθήνα 12 Μαρτίου 2008
Προς 
τις Εταιρείες Ορκωτών  Ελεγκτών 

[με την παράκληση να ενημερώσετε σχετικά 

τους Ορκωτούς Ελεγκτές Λογιστές σας]
Θέμα:
ΥΠΟΔΕΙΓΜΑ «ΕΚΘΕΣΗΣ ΕΥΡΗΜΑΤΩΝ ΑΠΟ ΤΗΝ ΕΚΤΕΛΕΣΗ ΠΡΟΣΥΜΦΩΝΗΜΕΝΩΝ ΔΙΑΔΙΚΑΣΙΩΝ ΕΠΙ ΤΗΣ ΕΚΘΕΣΗΣ ΔΙΑΘΕΣΗΣ ΑΝΤΛΗΘΕΝΤΩΝ ΚΕΦΑΛΑΙΩΝ».

Σε εκτέλεση της υπ' αριθμ. Ε42/1/12.3.2008 απόφασης του Εποπτικού Συμβουλίου και μετά από σύμφωνη γνώμη της Επιτροπής Κεφαλαιαγοράς, σας επισυνάπτουμε για την πιστή εφαρμογή του, το Υπόδειγμα «Έκθεσης Ευρημάτων από την Εκτέλεση Προσυμφωνημένων Διαδικασιών επί της Έκθεσης Διάθεσης Αντληθέντων Κεφαλαίων».
Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής
Συνημμ: 1
Κοινοποίηση:

· Επιστημονικό Συμβούλιο Σ.Ο.Ε.Λ. 
· Υπηρεσία Μητρώου του Σ.Ο.Ε.Λ. 

ΥΠΟΔΕΙΓΜΑ 

Έκθεση Ευρημάτων από την Εκτέλεση Προσυμφωνημένων Διαδικασιών επί της Έκθεσης Διάθεσης Αντληθέντων Κεφαλαίων.

Προς το Διοικητικό Συμβούλιο της Εταιρείας «ΧΧΧ Α.Ε»

Σύμφωνα με την  εντολή που λάβαμε από το Διοικητικό Συμβούλιο της «ΧΧΧ Α.Ε.» (η Εταιρεία), διενεργήσαμε τις κατωτέρω προσυμφωνημένες διαδικασίες στο πλαίσιο όσων προβλέπονται από το κανονιστικό πλαίσιο του Χρηματιστηρίου Αθηνών καθώς και το σχετικό νομοθετικό πλαίσιο της κεφαλαιαγοράς, σχετικά με την Έκθεση Διάθεσης των Αντληθέντων Κεφαλαίων της Εταιρείας, που αφορά την αύξηση μετοχικού κεφαλαίου με καταβολή μετρητών ή/και [την έκδοση ομολογιακού δανείου] που διενεργήθηκε .... . Η Διοίκηση της Εταιρείας έχει την ευθύνη για τη σύνταξη της προαναφερόμενης Έκθεσης. Αναλάβαμε αυτή την εργασία σύμφωνα με το  Διεθνές Πρότυπο Συναφών Υπηρεσιών 4400, το οποίο ισχύει σε «Αναθέσεις Εκτέλεσης Προσυμφωνημένων Διαδικασιών Συναφών με Χρηματοοικονομική Πληροφόρηση». Ευθύνη μας είναι να εκτελέσουμε τις κατωτέρω προσυμφωνημένες διαδικασίες και να σας γνωστοποιήσουμε τα ευρήματά μας.

Διαδικασίες:

1) Συγκρίναμε τα ποσά που αναφέρονται ως εκταμιεύσεις στην επισυναπτόμενη «Έκθεση Διάθεσης Αντληθέντων Κεφαλαίων από την Αύξηση του Μετοχικού Κεφαλαίου με Καταβολή Μετρητών/ Έκδοση Ομολογιακού Δανείου», με τα αντίστοιχα ποσά που έχουν αναγνωρισθεί στα βιβλία και στοιχεία της Εταιρείας, κατά τη χρονική περίοδο που αυτά αναφέρονται.

2) Εξετάσαμε την πληρότητα της Έκθεσης και την  συνέπεια του περιεχομένου της με τα αναφερόμενα στο Ενημερωτικό Δελτίο, που εκδόθηκε από την Εταιρεία για το σκοπό αυτό, καθώς και  με τις σχετικές αποφάσεις και ανακοινώσεις των αρμόδιων οργάνων της Εταιρείας.

3) ………………. Βλέπε Σημείωση 1
4)
………………. Βλέπε Σημείωση 1
Ευρήματα:

α) 
Τα ανά κατηγορία χρήσης/επένδυσης ποσά που εμφανίζονται ως εκταμιεύσεις στην επισυναπτόμενη «Έκθεση Διάθεσης Αντληθέντων Κεφαλαίων από την Αύξηση του Μετοχικού Κεφαλαίου με Καταβολή Μετρητών/ Έκδοση Ομολογιακού Δανείου», προκύπτουν από τα βιβλία και στοιχεία της Εταιρείας, στη χρονική περίοδο που αυτά αναφέρονται.

β) 
Το περιεχόμενο της Έκθεσης περιλαμβάνει τις κατ’ ελάχιστον πληροφορίες που προβλέπονται για το σκοπό αυτό από το κανονιστικό πλαίσιο του Χρηματιστηρίου Αθηνών καθώς και το σχετικό νομοθετικό πλαίσιο της κεφαλαιαγοράς και είναι συνεπές με τα αναφερόμενα στο οικείο Ενημερωτικό Δελτίο και τις σχετικές αποφάσεις και ανακοινώσεις των αρμοδίων οργάνων της Εταιρείας.

γ) 
…… Βλέπε Σημείωση 2
δ)
 …… Βλέπε Σημείωση2
Με δεδομένο ότι η διενεργηθείσα εργασία, δεν αποτελεί έλεγχο ή επισκόπηση, σύμφωνα με τα Διεθνή Ελεγκτικά Πρότυπα ή τα Διεθνή Πρότυπα Ανάθεσης Εργασιών Επισκόπησης, δεν εκφράζουμε οποιαδήποτε άλλη διαβεβαίωση πέραν των όσων αναφέρουμε ανωτέρω. Αν είχαμε διενεργήσει επιπρόσθετες διαδικασίες ή είχαμε εκτελέσει έλεγχο ή επισκόπηση ενδεχομένως να είχαν υποπέσει στην αντίληψή μας και άλλα θέματα, πέραν των αναφερομένων στην προηγούμενη παράγραφο.

Η παρούσα Έκθεση απευθύνεται αποκλειστικά προς το Διοικητικό Συμβούλιο της Εταιρείας, στα πλαίσια της τήρησης των υποχρεώσεών της προς το κανονιστικό πλαίσιο του Χρηματιστηρίου Αθηνών καθώς και το σχετικό νομοθετικό πλαίσιο της κεφαλαιαγοράς. Ως εκ τούτου, η Έκθεση αυτή δεν επιτρέπεται να χρησιμοποιηθεί για άλλους σκοπούς αφού περιορίζεται μόνο στα στοιχεία που αναφέρονται παραπάνω και δεν επεκτείνεται στις οικονομικές καταστάσεις που συνέταξε η εταιρεία για την χρήση/περίοδο……….  για τις οποίες εκδώσαμε ξεχωριστή έκθεση Ελέγχου / Επισκόπησης, με ημερομηνία………

Αθήνα, Ημερομηνία…
Ελεγκτική Εταιρεία 


                     

                                                                            Ο Ορκωτός Ελεγκτής Λογιστής

Διεύθυνση

ΑΜ ΣΟΕΛ: 






      ΑΜ ΣΟΕΛ:






1 Στο σημείο αυτό αναφέρονται αναλυτικά οι επιπρόσθετες και ειδικότερες διαδικασίες που είχαν συμφωνηθεί να εκτελεστούνεκτελέστηκαν, ανάλογα με το είδος των πραγματοποιημένων επενδύσεων και τη φύση των σχετικών συναλλαγών της κάθε οικονομικής μονάδας.





2 Στο σημείο αυτό αναφέρονται αναλυτικά τα προκύπτοντα ευρήματα από τις επιπρόσθετες διαδικασίες που είχαν συμφωνηθεί να εκτελεστούνεκτελέστηκαν, ανάλογα με το είδος των πραγματοποιημένων επενδύσεων και τη φύση των σχετικών συναλλαγών της κάθε οικονομικής μονάδας.

